title: Rozhodnutie Rady (EÚ) 2016/1123 zo 17. júna 2016, ktorým sa stanovuje pozícia, ktorá sa má prijať v mene Európskej únie v príslušných výboroch Európskej hospodárskej komisie Organizácie Spojených národov, pokiaľ ide o návrhy zmien predpisov OSN č. 9, 11, 13, 13-H, 14, 16, 30, 41, 44, 49, 54, 55, 60, 64, 75, 78, 79, 83, 90, 106, 113, 115, 117, 129 a 134, návrhy zmien globálnych technických predpisov OSN č. 15 a 16, návrhy nových predpisov OSN o systémoch podpory brzdenia (BAS), o elektronickom systéme riadenia stability (ESC), o systémoch monitorovania tlaku v pneumatikách (TPMS) a o montáži pneumatík, návrh nového globálneho technického predpisu OSN o postupe merania emisií pri dvoj- alebo trojkolesových motorových vozidlách, a návrh novej osobitnej rezolúcie č. 2 (S.R.2) na zlepšenie vykonávania Globálnej dohody z roku 1998

text:
               12.7.2016

               SK

               Úradný vestník Európskej únie

               L 187/9

         ROZHODNUTIE RADY (EÚ) 2016/1123
   zo 17. júna 2016,
   ktorým sa stanovuje pozícia, ktorá sa má prijať v mene Európskej únie v príslušných výboroch Európskej hospodárskej komisie Organizácie Spojených národov, pokiaľ ide o návrhy zmien predpisov OSN č. 9, 11, 13, 13-H, 14, 16, 30, 41, 44, 49, 54, 55, 60, 64, 75, 78, 79, 83, 90, 106, 113, 115, 117, 129 a 134, návrhy zmien globálnych technických predpisov OSN č. 15 a 16, návrhy nových predpisov OSN o systémoch podpory brzdenia (BAS), o elektronickom systéme riadenia stability (ESC), o systémoch monitorovania tlaku v pneumatikách (TPMS) a o montáži pneumatík, návrh nového globálneho technického predpisu OSN o postupe merania emisií pri dvoj- alebo trojkolesových motorových vozidlách, a návrh novej osobitnej rezolúcie č. 2 (S.R.2) na zlepšenie vykonávania Globálnej dohody z roku 1998
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 114 v spojení s jej článkom 218 ods. 9,
   so zreteľom na návrh Európskej komisie,
   keďže:

               (1)

               V súlade s rozhodnutím Rady 97/836/ES (1) pristúpila Únia k Dohode Európskej hospodárskej komisie Organizácie Spojených národov (ďalej len „EHK OSN“), ktorá sa týka prijatia jednotných technických predpisov pre kolesové vozidlá, vybavenia a časti, ktoré môžu byť namontované a/alebo použité na kolesových vozidlách, a podmienok pre vzájomné uznávanie udelených schválení na základe týchto predpisov (ďalej len „revidovaná dohoda z roku 1958“).

               (2)

               V súlade s rozhodnutím Rady 2000/125/ES (2) Únia pristúpila k Dohode o zavedení globálnych technických nariadení pre kolesové vozidlá, vybavenie a časti, ktorými majú byť vybavené a/alebo použité na kolesových vozidlách (ďalej len „paralelná dohoda“).

               (3)

               Smernicou Európskeho parlamentu a Rady 2007/46/ES (3) sa systémy členských štátov v oblasti typového schvaľovania nahradili postupom typového schvaľovania Únie, pričom sa zriadil harmonizovaný rámec, ktorý obsahuje správne ustanovenia a všeobecné technické požiadavky pre všetky nové vozidlá, systémy, komponenty a samostatné technické jednotky. Uvedenou smernicou sa predpisy prijaté podľa revidovanej dohody z roku 1958 (ďalej len „predpisy OSN“) začlenili do systému EÚ týkajúceho sa typového schvaľovania vozidiel buď v podobe požiadaviek na typové schválenie alebo ako alternatíva k právnym predpisom Únie. Od prijatia uvedenej smernice sa v rámci typového schvaľovania EÚ predpisy OSN čoraz viac začleňujú do právnych predpisov Únie.

               (4)

               Na základe skúseností a technického vývoja treba technickému pokroku prispôsobiť požiadavky týkajúce sa určitých prvkov alebo vlastností, na ktoré sa vzťahujú predpisy OSN č. 9, 11, 13, 13-H, 14, 16, 30, 41, 44, 49, 54, 55, 60, 64, 75, 78, 79, 83, 90, 106, 113, 115, 117, 129 a 134, ako aj globálne technické predpisy OSN č. 15 a 16.

               (5)

               S cieľom stanoviť jednotné ustanovenia týkajúce sa typového schvaľovania systémov podpory brzdenia (BAS), elektronického systému riadenia stability (ESC), systémov monitorovania tlaku v pneumatikách (TPMS) a montáže pneumatík by sa mali prijať štyri nové predpisy OSN.

               (6)

               S cieľom stanoviť jednotné technické ustanovenia týkajúce sa postupu merania určitých druhov emisií pri dvoj- alebo trojkolesových motorových vozidlách by sa mal prijať nový globálny technický predpis OSN.

               (7)

               S cieľom zlepšiť vykonávanie Globálnej dohody z roku 1998 by sa mala prijať nová osobitná rezolúcia č. 2 (S.R.2).

               (8)

               Je vhodné stanoviť pozíciu, ktorá sa má prijať v mene Únie v príslušných výboroch EHK OSN, a to konkrétne v správnom výbore revidovanej dohody z roku 1958 a vo výkonnom výbore paralelnej dohody, pokiaľ ide o prijatie vyššie uvedených predpisov OSN,

         PRIJALA TOTO ROZHODNUTIE:
   Článok 1
   Pozícia, ktorá sa má prijať v mene Únie v správnom výbore revidovanej dohody z roku 1958 a vo výkonnom výbore paralelnej dohody v období od 20. do 24. júna 2016, je hlasovať za návrhy uvedené v prílohe k tomuto rozhodnutiu.
   Článok 2
   Toto rozhodnutie nadobúda účinnosť dňom jeho prijatia.

      V Luxemburgu 17. júna 2016

            Za Radu

            predseda

         J.R.V.A. DIJSSELBLOEM

      (1)  Rozhodnutie Rady 97/836/ES z 27. novembra 1997 vzhľadom na pristúpenie Európskeho spoločenstva k Dohode Európskej hospodárskej Komisie Organizácie Spojených národov, ktorá sa týka prijatia jednotných technických predpisov pre kolesové vozidlá, vybavenia a časti, ktoré môžu byť namontované a/alebo použité na kolesových vozidlách, a podmienok vzájomného uznávania udelených schválení na základe týchto predpisov (Revidovaná dohoda z roku 1958) (Ú. v. ES L 346, 17.12.1997, s. 78).

      (2)  Rozhodnutie Rady 2000/125/ES z 31. januára 2000 týkajúce sa uzavretia Dohody o zavedení globálnych technických nariadení pre kolesové vozidlá, vybavenie a časti, ktorými majú byť vybavené a/alebo použité na kolesové vozidlá (paralelná dohoda) (Ú. v. ES L 35, 10.2.2000, s. 12).

      (3)  Smernica Európskeho parlamentu a Rady 2007/46/ES z 5. septembra 2007, ktorou sa zriaďuje rámec pre typové schválenie motorových vozidiel a ich prípojných vozidiel, systémov, komponentov a samostatných technických jednotiek určených pre tieto vozidlá (Rámcová smernica) (Ú. v. EÚ L 263, 9.10.2007, s. 1).

      PRÍLOHA

                  Názov bodu programu rokovania

                  Referenčný dokument

                  Návrh dodatku 2 k sérii zmien 07 k predpisu OSN č. 9 (Hlučnosť trojkolesových vozidiel)

                  ECE/TRANS/WP.29/2016/45

                  Návrh dodatku 4 k sérii zmien 03 k predpisu OSN č. 11 (Zámky a závesy dverí)

                  ECE/TRANS/WP.29/2016/33

                  Návrh dodatku 1 k sérii zmien 04 k predpisu OSN č. 11 (Zámky a závesy dverí)

                  ECE/TRANS/WP.29/2016/34

                  Návrh dodatku 14 k sérii zmien 11 k predpisu OSN č. 13 (Brzdenie ťažkých vozidiel)

                  ECE/TRANS/WP.29/2016/49

                  Návrh série zmien 01 k predpisu OSN č. 13-H (Brzdy vozidiel kategórií M1 a N1)

                  ECE/TRANS/WP.29/2016/50

                  Návrh dodatku 7 k sérii zmien 07 k predpisu OSN č. 14 (Ukotvenia bezpečnostných pásov, ISOFIX a i-Size)

                  ECE/TRANS/WP.29/2016/35

                  Návrh dodatku 7 k sérii zmien 06 k predpisu OSN č. 16 (Bezpečnostné pásy, ISOFIX a i-Size)

                  ECE/TRANS/WP.29/2016/36

                  Návrh dodatku 18 k sérii zmien 02 k predpisu OSN č. 30 (Pneumatiky osobných motorových vozidiel a ich prípojných vozidiel)

                  ECE/TRANS/WP.29/2016/51

                  Návrh dodatku 5 k sérii zmien 04 k predpisu OSN č. 41 (Emisie hluku motocyklov)

                  ECE/TRANS/WP.29/2016/46

                  Návrh dodatku 11 k sérii zmien 04 k predpisu OSN č. 44 (Detské zadržiavacie systémy)

                  ECE/TRANS/WP.29/2016/37

                  Návrh dodatku 8 k sérii zmien 05 k predpisu OSN č. 49 [Emisie vznetových a zážihových motorov (LPG a CNG)]

                  ECE/TRANS/WP.29/2016/40

                  Návrh dodatku 4 k sérii zmien 06 k predpisu OSN č. 49 [Emisie vznetových a zážihových motorov (LPG a CNG)]

                  ECE/TRANS/WP.29/2016/41

                  Návrh dodatku 21 k sérii zmien 01 k predpisu OSN č. 54 (Pneumatiky úžitkových motorových vozidiel a ich prípojných vozidiel)

                  ECE/TRANS/WP.29/2016/52

                  Návrh dodatku 6 k sérii zmien 01 k predpisu OSN č. 55 (Mechanické spojovacie zariadenia)

                  ECE/TRANS/WP.29/2016/53

                  Návrh dodatku 5 k predpisu OSN č. 60 [Vodičom ovládané ovládače (mopedy/motocykle)]

                  ECE/TRANS/WP.29/2016/27

                  Návrh novej série zmien 03 k predpisu OSN č. 64 (Náhradné jednotky na dočasné použitie, pneumatiky na núdzový dojazd, systémy na núdzový dojazd a systémy monitorovania tlaku v pneumatikách)

                  ECE/TRANS/WP.29/2016/54

                  Návrh dodatku 16 k predpisu OSN č. 75 (Pneumatiky pre vozidlá kategórie L)

                  ECE/TRANS/WP.29/2016/55

                  Návrh dodatku 3 k sérii zmien 03 k predpisu OSN č. 78 [Brzdenie (vozidlá kategórie L)]

                  ECE/TRANS/WP.29/2016/56 a WP.29-169-03

                  Návrh dodatku 5 k sérii zmien 01 k predpisu OSN č. 79 (Mechanizmus riadenia)

                  ECE/TRANS/WP.29/2016/57

                  Návrh dodatku 7 k sérii zmien 06 k predpisu OSN č. 83 (Emisie vozidiel kategórie M1 a N1)

                  ECE/TRANS/WP.29/2016/42

                  Návrh dodatku 3 k sérii zmien 07 k predpisu OSN č. 83 (Emisie vozidiel kategórie M1 a N1)

                  ECE/TRANS/WP.29/2016/43

                  Návrh dodatku 3 k sérii zmien 02 k predpisu OSN č. 90 (Výmenné súčasti bŕzd)

                  ECE/TRANS/WP.29/2016/58

                  Návrh dodatku 14 k predpisu OSN č. 106 (Pneumatiky pre poľnohospodárske vozidlá)

                  ECE/TRANS/WP.29/2016/59

                  Návrh dodatku 6 k sérii zmien 01 k predpisu OSN č. 113 (Svetlomety vyžarujúce symetrické stretávacie svetlo)

                  ECE/TRANS/WP.29/2016/74

                  Návrh dodatku 7 k pôvodnej verzii predpisu OSN č. 115 (retrofitné systémy LPG a CNG)

                  ECE/TRANS/WP.29/2016/44

                  Návrh dodatku 9 k sérii zmien 02 k predpisu OSN č. 117 (Pneumatiky, valivý odpor, hluk valenia a adhézia na mokrom povrchu)

                  ECE/TRANS/WP.29/2016/60

                  Návrh série zmien 01 k predpisu OSN č. 129 [zdokonalené detské zadržiavacie systémy (ECRS)]

                  ECE/TRANS/WP.29/2016/38

                  Návrh dodatku 2 k dodatku 2 k predpisu OSN č. 134 [vozidlá poháňané vodíkom a palivovými článkami (HFCV)]

                  ECE/TRANS/WP.29/2016/39

                  Návrh nového predpisu OSN o systémoch podpory brzdenia (BAS)

                  ECE/TRANS/WP.29/2016/61

                  Návrh nového predpisu OSN o elektronickom systéme riadenia stability (ESC)

                  ECE/TRANS/WP.29/2016/62

                  Návrh nového predpisu OSN o systémoch monitorovania tlaku v pneumatikách (TPMS)

                  ECE/TRANS/WP.29/2016/63

                  Návrh nového predpisu OSN o montáži pneumatík

                  ECE/TRANS/WP.29/2016/64

                  Návrh zmeny 1 ku globálnemu technickému predpisu č. 15 [Celosvetové harmonizované skúšobné postupy pre ľahké vozidlá (WLTP)]

                  ECE/TRANS/WP.29/2016/68

                  Návrh zmeny 1 ku globálnemu technickému predpisu č. 16 (Pneumatiky)

                  ECE/TRANS/WP.29/2016/70

                  Návrh novej osobitnej rezolúcie č. 2 (S.R.2) – Zlepšenie vykonávania Globálnej dohody z roku 1998

                  ECE/TRANS/WP.29/2016/65

                  Návrh globálneho technického predpisu o postupe merania emisií kľukovej skrine a emisií z odparovania pri dvoj- alebo trojkolesových motorových vozidlách vybavených spaľovacím motorom

                  ECE/TRANS/WP.29/2016/66


title: Rozhodnutie Európskeho parlamentu a Rady (EÚ) 2016/1145 zo 6. júla 2016 o mobilizácii Európskeho fondu na prispôsobenie sa globalizácii (žiadosť z Belgicka – EGF/2015/012 BE/Hainaut Machinery)

text:
               14.7.2016

               SK

               Úradný vestník Európskej únie

               L 189/46

         ROZHODNUTIE EURÓPSKEHO PARLAMENTU A RADY (EÚ) 2016/1145
   zo 6. júla 2016
   o mobilizácii Európskeho fondu na prispôsobenie sa globalizácii (žiadosť z Belgicka – EGF/2015/012 BE/Hainaut Machinery)
   EURÓPSKY PARLAMENT A RADA EURÓPSKEJ ÚNIE,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 1309/2013 zo 17. decembra 2013 o Európskom fonde na prispôsobenie sa globalizácii (2014 – 2020) a o zrušení nariadenia (ES) č. 1927/2006 (1), a najmä na jeho článok 15 ods. 4,
   so zreteľom na Medziinštitucionálnu dohodu z 2. decembra 2013 medzi Európskym parlamentom, Radou a Komisiou o rozpočtovej disciplíne, spolupráci v rozpočtových otázkach a riadnom finančnom hospodárení (2), a najmä na jej bod 13,
   so zreteľom na návrh Európskej komisie,
   keďže:

               (1)

               Európsky fond na prispôsobenie sa globalizácii (EGF) bol zriadený s cieľom poskytovať podporu pracovníkom, ktorí boli prepustení, a samostatne zárobkovo činným osobám, ktoré ukončili činnosť z dôvodu vážnych zmien v štruktúre svetového obchodu v dôsledku globalizácie, z dôvodu pokračovania celosvetovej finančnej a hospodárskej krízy či z dôvodu novej celosvetovej finančnej a hospodárskej krízy, a pomôcť im pri opätovnom začleňovaní do trhu práce.

               (2)

               Ako sa stanovuje v článku 12 nariadenia Rady (EÚ, Euratom) č. 1311/2013 (3), EGF nesmie prekročiť maximálnu ročnú sumu 150 miliónov EUR (v cenách z roku 2011).

               (3)

               Belgicko podalo 17. decembra 2015 žiadosť EGF/2015/012 BE/Hainaut Machinery o finančný príspevok z EGF v dôsledku prepúšťania v odvetví ekonomickej činnosti v rámci divízie 28 NACE Rev. 2 (výroba strojov a zariadení i. n.) v belgickom regióne Hainaut (BE32) úrovne NUTS 2. Žiadosť bola doplnená o dodatočné informácie poskytnuté v súlade s článkom 8 ods. 3 nariadenia (EÚ) č. 1309/2013. Táto žiadosť spĺňa požiadavky na stanovenie finančného príspevku z EGF podľa článku 13 nariadenia (EÚ) č. 1309/2013.

               (4)

               V súlade s článkom 6 ods. 2 nariadenia (EÚ) č. 1309/2013 sa Belgicko rozhodlo poskytnúť personalizované služby spolufinancované z EGF aj 300 mladým ľuďom, ktorí nie sú zamestnaní, ani nie sú v procese vzdelávania alebo odbornej prípravy (NEET).

               (5)

               V súlade s článkom 4 ods. 2 nariadenia (EÚ) č. 1309/2013 sa žiadosť Belgicka považuje za prípustnú, keďže prepúšťanie má vážny dosah na zamestnanosť a miestne, regionálne a národné hospodárstvo.

               (6)

               Preto by sa v súvislosti so žiadosťou predloženou Belgickom mal mobilizovať EGF s cieľom poskytnúť finančný príspevok vo výške 1 824 041 EUR.

               (7)

               S cieľom skrátiť čas potrebný na mobilizáciu EGF na minimum by sa toto rozhodnutie malo uplatňovať odo dňa jeho prijatia,

         PRIJALI TOTO ROZHODNUTIE:
   Článok 1
   V rámci všeobecného rozpočtu Európskej únie na rozpočtový rok 2016 sa mobilizuje Európsky fond na prispôsobenie sa globalizácii s cieľom poskytnúť sumu 1 824 041 EUR vo forme viazaných a platobných rozpočtových prostriedkov.
   Článok 2
   Toto rozhodnutie nadobúda účinnosť dňom jeho uverejnenia v Úradnom vestníku Európskej únie.
   Uplatňuje sa od 6. júla 2016.

      V Štrasburgu 6. júla 2016

            Za Európsky parlament

            predseda

         M. SCHULZ

            Za Radu

            predseda

         I. KORČOK

      (1)  Ú. v. EÚ L 347, 20.12.2013, s. 855.

      (2)  Ú. v. EÚ C 373, 20.12.2013, s. 1.

      (3)  Nariadenie Rady (EÚ, Euratom) č. 1311/2013 z 2. decembra 2013, ktorým sa ustanovuje viacročný finančný rámec na roky 2014 – 2020 (Ú. v. EÚ L 347, 20.12.2013, s. 884).


title: Rozhodnutie Rady (EÚ) 2017/1541 zo 17. júla 2017 o uzavretí dodatku z Kigali k Montrealskému protokolu o látkach, ktoré poškodzujú ozónovú vrstvu, v mene Európskej únie

text:
               14.9.2017

               SK

               Úradný vestník Európskej únie

               L 236/1

         ROZHODNUTIE RADY (EÚ) 2017/1541
   zo 17. júla 2017
   o uzavretí dodatku z Kigali k Montrealskému protokolu o látkach, ktoré poškodzujú ozónovú vrstvu, v mene Európskej únie
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 192 ods. 1 v spojení s článkom 218 ods. 6 druhým pododsekom písm. a),
   so zreteľom na návrh Európskej komisie,
   so zreteľom na súhlas Európskeho parlamentu (1),
   keďže:

               (1)

               Únia sa stala zmluvnou stranou Viedenského dohovoru o ochrane ozónovej vrstvy (ďalej len „Viedenský dohovor“) a Montrealského protokolu o látkach, ktoré poškodzujú ozónovú vrstvu (ďalej len „Montrealský protokol“), na základe rozhodnutia Rady 88/540/EHS (2). Následne boli schválené tieto dodatky k Montrealskému protokolu: prvý dodatok bol schválený rozhodnutím Rady 91/690/EHS (3), druhý dodatok rozhodnutím Rady 94/68/ES (4), tretí dodatok rozhodnutím Rady 2000/646/ES (5) a štvrtý dodatok rozhodnutím Rady 2002/215/ES (6).

               (2)

               Na 28. zasadnutí zmluvných strán Montrealského protokolu, ktoré sa konalo v Kigali (Rwanda) od 10. do 15. októbra 2016, sa prijalo znenie ďalšieho dodatku k Montrealskému protokolu (ďalej len „Kigalský dodatok“), ktorým sa regulačné opatrenia Montrealského protokolu dopĺňajú o postupné znižovanie spotreby a výroby fluórovaných uhľovodíkov.

               (3)

               Postupné znižovanie spotreby a výroby fluórovaných uhľovodíkov je nevyhnutné na účely zníženia príspevku týchto látok k zmene klímy a zabránenia ich neobmedzenému zavádzaniu najmä v rozvojových krajinách.

               (4)

               Kigalský dodatok je nevyhnutným príspevkom k vykonávaniu Parížskej dohody, schválenej rozhodnutím Rady (EÚ) 2016/1841 (7) pokiaľ ide o jej cieľ udržať zvýšenie globálnej teploty výrazne pod hodnotou 2 °C v porovnaní s hodnotami predindustriálneho obdobia a vynaložiť úsilie o ďalšie obmedzenie zvýšenia teploty na 1,5 °C v porovnaní s hodnotami predindustriálneho obdobia.

               (5)

               Rozsah právomoci Únie v oblastiach, na ktoré sa vzťahuje Viedenský dohovor a Montrealský protokol, sa od roku 1988 výrazne rozšíril. Depozitár by mal byť o informovaný o všetkých významných zmenách rozšírenia právomoci Únie v týchto oblastiach v súlade s článkom 13 ods. 3 Viedenského dohovoru.

               (6)

               Únia už prijala nástroje týkajúce sa otázok, na ktoré sa vzťahuje Kigalský dodatok, vrátane nariadenia Európskeho parlamentu a Rady (EÚ) č. 517/2014 (8).

               (7)

               Kigalský dodatok by sa mal schváliť,

         PRIJALA TOTO ROZHODNUTIE:
   Článok 1
   Týmto sa v mene Európskej únie schvaľuje Kigalský dodatok k Montrealskému protokolu o látkach, ktoré poškodzujú ozónovú vrstvu.
   Týmto sa schvaľuje aj vyhlásenie o právomoci podľa článku 13 ods. 3 Viedenského dohovoru.
   Text Kigalského dodatku a vyhlásenia o právomoci sú pripojené k tomuto rozhodnutiu.
   Článok 2
   Predseda Rady určí osobu(-y) splnomocnenú(-é) uložiť v mene Únie schvaľovaciu listinu podľa článku 13 ods. 1 Viedenského dohovoru spolu s vyhlásením o právomoci (9).
   Článok 3
   Toto rozhodnutie nadobúda účinnosť dňom nasledujúcim po jeho prijatí.

      V Bruseli 17. júla 2017

            Za Radu

            predseda

         T. TAMM

      (1)  Súhlas z 5. júla 2017 (zatiaľ neuverejnený v úradnom vestníku).

      (2)  Rozhodnutie Rady 88/540/EHS zo 14. októbra 1988 týkajúce sa uzatvorenia Viedenského dohovoru o ochrane ozónovej vrstvy a Montrealského protokolu o látkach, ktoré porušujú ozónovú vrstvu (Ú. v. ES L 297, 31.10.1988, s. 8).

      (3)  Rozhodnutie Rady 91/690/EHS z 12. decembra 1991, ktoré sa týka prijatia zmien a doplnkov k Montrealskému protokolu o látkach, ktoré poškodzujú ozónovú vrstvu prijatom v júni 1990 v Londýne stranami protokolu (Ú. v. ES L 377, 31.12.1991, s. 28).

      (4)  Rozhodnutie Rady 94/68/ES z 2. decembra 1993 týkajúce sa záverov k zmene a doplneniu k Montrealskému protokolu o látkach, ktoré poškodzujú ozónovú vrstvu (Ú. v. ES L 33, 7.2.1994, s. 1).

      (5)  Rozhodnutie Rady 2000/646/ES zo 17. októbra 2000, ktoré sa týka prijatia zmeny a doplnenia Montrealského protokolu o látkach, ktoré porušujú ozónovú vrstvu (Ú. v. ES L 272, 25.10.2000, s. 26).

      (6)  Rozhodnutie Rady 2002/215/ES zo 4. marca 2002, ktoré sa týka uzatvorenia štvrtého súboru zmien a doplnkov Montrealského protokolu o látkach, ktoré narušujú ozónovú vrstvu (Ú. v. ES L 72, 14.3.2002, s. 18).

      (7)  Rozhodnutie Rady (EÚ) 2016/1841 z 5. októbra 2016 o uzavretí Parížskej dohody prijatej na základe Rámcového dohovoru Organizácie Spojených národov o zmene klímy v mene Európskej únie (Ú. v. EÚ L 282, 19.10.2016, s. 1).

      (8)  Nariadenie Európskeho parlamentu a Rady (EÚ) č. 517/2014 zo 16. apríla 2014 o fluórovaných skleníkových plynoch, ktorým sa zrušuje nariadenie (ES) č. 842/2006 (Ú. v. EÚ L 150, 20.5.2014, s. 195).

      (9)  Dátum nadobudnutia platnosti Kigalského dodatku uverejní Generálny sekretariát Rady v Úradnom vestníku Európskej únie.


title: Rozhodnutie Rady 2006/205/SZBP z  10. marca 2006 , ktorým sa vykonáva spoločná pozícia 2004/694/SZBP o ďalších opatreniach na podporu efektívneho vykonávania mandátu Medzinárodného trestného tribunálu pre bývalú Juhosláviu (ICTY)

text:
               11.3.2006

               SK

               Úradný vestník Európskej únie

               L 72/16

      ROZHODNUTIE RADY 2006/205/SZBP
   z 10. marca 2006,
   ktorým sa vykonáva spoločná pozícia 2004/694/SZBP o ďalších opatreniach na podporu efektívneho vykonávania mandátu Medzinárodného trestného tribunálu pre bývalú Juhosláviu (ICTY)
   RADA EURÓPSKEJ ÚNIE,
   so zreteľom na spoločnú pozíciu Rady 2004/694/SZBP (1), a najmä na jej článok 2 v spojení s článkom 23 ods. 2 druhou zarážkou Zmluvy o Európskej únii,
   keďže:

               (1)

               Rada prijala podľa spoločnej pozície 2004/694/SZBP opatrenia s cieľom zmraziť všetky finančné prostriedky a hospodárske zdroje patriace fyzickým osobám, ktoré boli obžalované ICTY.

               (2)

               Rada 21. decembra 2005 prijala rozhodnutie 2005/927/SZBP, ktorým sa nahradil zoznam osôb uvedený v prílohe k spoločnej pozícii 2004/694/SZBP.

               (3)

               V dôsledku presunu Milana LUKIČA do vyšetrovacej väzby ICTY 21. februára 2006 by sa jeho meno malo vypustiť zo zoznamu.

               (4)

               Zoznam uvedený v prílohe k spoločnej pozícii 2004/694/SZBP by sa preto mal zodpovedajúcim spôsobom upraviť,

         ROZHODLA TAKTO:
   Článok 1
   Zoznam osôb uvedený v prílohe k spoločnej pozícii 2004/694/SZBP sa nahrádza textom, ktorý je uvedený v prílohe k tomuto rozhodnutiu.
   Článok 2
   Toto rozhodnutie nadobúda účinnosť dňom jeho prijatia.
   Článok 3
   Toto rozhodnutie sa uverejní v Úradnom vestníku Európskej únie.

      V Bruseli 10. marca 2006

            Za Radu

            predseda

         M. BARTENSTEIN

      (1)  Ú. v. EÚ L 315, 14.10.2004, s. 52. Spoločná pozícia naposledy zmenená a doplnená rozhodnutím 2005/927/SZBP (Ú. v. EÚ L 337, 22.12.2005, s. 71).

      PRÍLOHA

            „PRÍLOHA
            Zoznam osôb uvedených v článku 1

                        1.

                        Meno: DJORDJEVIČ, Vlastimir
                        Dátum narodenia: 1948
                        Miesto narodenia: Vladičin Han, Srbsko a Čierna Hora
                        Štátna príslušnosť: Srbsko a Čierna Hora

                        2.

                        Meno: HADŽIČ, Goran
                        Dátum narodenia: 7.9.1958
                        Miesto narodenia: Vinkovci, Chorvátska republika
                        Štátna príslušnosť: Srbsko a Čierna Hora

                        3.

                        Meno: KARADŽIČ, Radovan
                        Dátum narodenia: 19.6.1945
                        Miesto narodenia: Petnjica, Savnik, Čierna Hora, Srbsko a Čierna Hora
                        Štátna príslušnosť: Bosna a Hercegovina

                        4.

                        Meno: MLADIČ, Ratko
                        Dátum narodenia: 12.3.1942
                        Miesto narodenia: Božanoviči, obec Kalinovik, Bosna a Hercegovina
                        Štátna príslušnosť: Bosna a Hercegovina
                        Prípadne Srbsko a Čierna Hora

                        5.

                        Meno: TOLIMIR, Zdravko
                        Dátum narodenia: 27.11.1948
                        Miesto narodenia:
                        Štátna príslušnosť: Bosna a Hercegovina

                        6.

                        Meno: ZELENOVIČ, Dragan
                        Dátum narodenia: 12.2.1961
                        Miesto narodenia: Foča, Bosna a Hercegovina
                        Štátna príslušnosť: Bosna a Hercegovina

                        7.

                        Meno: ŽUPLJANIN, Stojan
                        Dátum narodenia: 22.9.1951
                        Miesto narodenia: Kotor Varoš, Bosna a Hercegovina
                        Štátna príslušnosť: Bosna a Hercegovina“.


title: Rozhodnutie Rady 2012/169/SZBP z  23. marca 2012 , ktorým sa mení a dopĺňa rozhodnutie 2010/413/SZBP o reštriktívnych opatreniach voči Iránu

text:
               24.3.2012

               SK

               Úradný vestník Európskej únie

               L 87/90

         ROZHODNUTIE RADY 2012/169/SZBP
   z 23. marca 2012,
   ktorým sa mení a dopĺňa rozhodnutie 2010/413/SZBP o reštriktívnych opatreniach voči Iránu
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 29,
   keďže:

               (1)

               Rada 26. júla 2010 prijala rozhodnutie 2010/413/SZBP (1).

               (2)

               Rada 12. apríla 2011 prijala rozhodnutie 2011/235/SZBP o reštriktívnych opatreniach voči určitým osobám a subjektom s ohľadom na situáciu v Iráne (2).

               (3)

               V opatreniach stanovených v rozhodnutí 2010/413/SZBP sa odrážajú obavy Rady týkajúce sa povahy jadrového programu Iránu, pričom v opatreniach stanovených v rozhodnutí 2011/235/SZBP sa odrážajú obavy Rady týkajúce sa zhoršovania situácie v oblasti ľudských práv v Iráne.

               (4)

               Vzhľadom na ciele rozhodnutia 2011/235/SZBP bude do neho zahrnutý aj zákaz dodávok, predaja alebo prepravy zariadenia, ktoré by sa mohlo použiť na vnútornú represiu. Uvedené rozhodnutie sa preto príslušným spôsobom zmení a doplní

               (5)

               Zároveň by zákaz dodávok, predaja alebo prepravy zariadenia, ktoré by sa mohlo použiť na vnútornú represiu, už nemal byť zahrnutý v rozhodnutí 2010/413/SZBP, ktoré by sa malo príslušným spôsobom zmeniť a doplniť.

               (6)

               Okrem toho by sa malo špecifikovať, že obmedzenia vstupu a zmrazenie finančných prostriedkov a hospodárskych zdrojov sa vzťahujú na osoby konajúce v mene IRGC alebo IRISL,

         PRIJALA TOTO ROZHODNUTIE:
   Článok 1
   Rozhodnutie 2010/413/SZBP sa týmto mení a dopĺňa takto:

               1)

               V článku 1 ods. 1 sa písm. c) nahrádza takto:

                           „c)

                           zbrane a súvisiaci materiál každého druhu vrátane zbraní a munície, vojenských vozidiel a vybavenia, polovojenského vybavenia a náhradných dielov pre uvedené zbrane a súvisiaci materiál. Tento zákaz sa nevzťahuje na nebojové vozidlá vyrobené za použitia materiálu, ktorý poskytuje balistickú ochranu, alebo vybavené takýmto materiálom, ktoré sú určené výlučne na účely ochrany personálu EÚ a jej členských štátov v Iráne;“.

               2)

               V článku 19 ods. 1 sa písmeno b) nahrádza takto:

                           „b)

                           iným osobám, na ktoré sa nevzťahuje príloha I, ktoré sú zapojené do činností Iránu v jadrovej oblasti citlivých z hľadiska šírenia jadrových zbraní alebo do vývoja nosičov jadrových zbraní, alebo sú s týmito činnosťami a vývojom priamo spojené alebo ich podporujú, a to aj účasťou na obstarávaní zakázaných položiek, tovaru, zariadení, materiálu a technológií, ako aj osobám, ktoré konajú v ich mene alebo podľa ich pokynov, alebo osobám, ktoré pomáhali označeným osobám alebo subjektom pri obchádzaní alebo porušovaní ustanovení rezolúcie BR OSN 1737 (2006), rezolúcie BR OSN 1747 (2007), rezolúcie BR OSN 1803 (2008) a rezolúcie BR OSN 1929 (2010) alebo tohto rozhodnutia, ako aj iným príslušníkom IRGC a osobám konajúcim v mene IRGC alebo spoločnosti IRISL, uvedeným v prílohe II.“.

               3)

               V článku 20 ods. 1 sa písmeno b) nahrádza takto:

                           „b)

                           osôb a subjektov, na ktoré sa nevzťahuje príloha I, ktoré sú zapojené do činností Iránu v jadrovej oblasti citlivých z hľadiska šírenia jadrových zbraní alebo do vývoja nosičov jadrových zbraní alebo sú s týmito činnosťami a vývojom priamo spojené alebo ich podporujú, a to aj prostredníctvom zapojenia do obstarávania zakázaných položiek, tovaru, zariadení, materiálu a technológie, alebo osôb alebo subjektov, ktoré konajú v ich mene alebo podľa ich pokynov, alebo subjektov, ktoré vlastnia alebo kontrolujú, a to aj nezákonnými prostriedkami, ako aj osôb a subjektov, ktoré pomáhali označeným osobám alebo subjektom pri obchádzaní alebo porušovaní ustanovení rezolúcií BR OSN 1737 (2006), rezolúcie BR OSN 1747 (2007), rezolúcie BR OSN 1803 (2008) a rezolúcie BR OSN 1929 (2010) alebo tohto rozhodnutia, ako aj ďalších príslušníkov a subjektov IRGC a spoločnosti IRISL a subjektov, ktoré vlastnia alebo kontrolujú, alebo osôb a subjektov, ktoré konajú v ich mene, ako sa uvádzajú v prílohe II.“.

         Článok 2
   Toto rozhodnutie nadobúda účinnosť dňom jeho prijatia.

      V Bruseli 23. marca 2012

            Za Radu

            predsedníčka

         C. ASHTON

      (1)  Ú. v. EÚ L 195, 27.7.2010, s. 39.

      (2)  Ú. v. EÚ L 100, 14.4.2011, s. 51.


title: 2004/770/ES: Rozhodnutie Rady z 26. júla 2004, ktorým sa menuje jeden dánsky člen Výboru regiónov

text:
               17.11.2004

               SK

               Úradný vestník Európskej únie

               L 341/25

      ROZHODNUTIE RADY

   z 26. júla 2004,
   ktorým sa menuje jeden dánsky člen Výboru regiónov
   (2004/770/ES)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, najmä na jej článok 263,
   so zreteľom na návrh dánskej vlády,
   keďže:

               (1)

               Rada prijala 22. januára 2002 rozhodnutie 2002/60/ES, ktorým sa menujú členovia a náhradníci Výboru regiónov (1).

               (2)

               V dôsledku odstúpenia p. Hansa TOFTA, ktoré bolo oznámené Rade 12. júla 2004, sa uvoľnilo jedno miesto náhradníka Výboru regiónov,

         ROZHODLA TAKTO:
   Jediný článok
   Pani Eva NEJSTGAARDOVÁ, Borgmester – Allerød Kommune je vymenovaná za náhradníka Výboru regiónov namiesto pána Hansa TOFTA na zvyšný čas funkčného obdobia, ktoré trvá do 25. januára 2006.

      V Bruseli 26. júla 2004

            Za Radu

            predseda

         B. R. BOT

      (1)  Ú. v. ES L 24, 26.1.2002, s. 38.


title: Rozhodnutie Rady zo 14. septembra 2009 , ktorým sa obnovuje riadiaca rada Európskeho strediska pre rozvoj odborného vzdelávania

text:
               19.9.2009

               SK

               Úradný vestník Európskej únie

               C 226/2

      ROZHODNUTIE RADY

   zo 14. septembra 2009,
   ktorým sa obnovuje riadiaca rada Európskeho strediska pre rozvoj odborného vzdelávania
   2009/C 226/02
   RADA EURÓPSKEJ ÚNIE
   so zreteľom na nariadenie Rady (EHS) č. 337/75 z 10. februára 1975, ktorým sa zriaďuje Európske stredisko pre rozvoj odborného vzdelávania, a najmä na jeho článok 4 (1),
   so zreteľom na zoznamy kandidátov, ktoré Rade predložili vlády členských štátov, pokiaľ ide o ich zástupcov, a Komisia, pokiaľ ide o zástupcov zamestnaneckých a zamestnávateľských organizácií,
   keďže:

               (1)

               Rada rozhodnutím z 18. septembra 2006 (2) vymenovala členov riadiacej rady Európskeho strediska pre rozvoj odborného vzdelávania na obdobie od 18. septembra 2006 do 17. septembra 2009.

               (2)

               Členovia riadiacej rady tohto strediska by sa mali vymenovať na obdobie troch rokov,

         ROZHODLA:
   Článok 1
   Za členov riadiacej rady Európskeho strediska pre rozvoj odborného vzdelávania sa týmto na obdobie od 18. septembra 2009 do 17. septembra 2012 vymenúvajú:
   I.   ZÁSTUPCOVIA VLÁD

               Belgicko (systém striedania)

               flámska komunita – Micheline SCHEYS
               francúzska komunita – Isabelle VOITURIER

               Bulharsko

               Valentina DEIKOVA

               Česká republika

               Miroslav PROCHÁZKA

               Dánsko

               Roland SVARRER ØSTERLUND

               Nemecko

               Peter THIELE

               Estónsko

               Kalle TOOM

               Grécko

               Konstantinos TSOUTSOPLIDIS

               Španielsko

               Francisco Javier ALFAYA HURTADO

               Francúzsko

               Elisabeth ARNOLD

               Írsko

               Patrick HAYDEN

               Taliansko

               Filippo MAZZOTTI

               Cyprus

               George PAPAGEORGIOU

               Lotyšsko

               Jānis GAIGALS

               Litva

               Romualdas PUSVAŠKIS

               Luxembursko

               Nic ALFF

               Maďarsko

               Ildikó MODLÁNÉ GÖRGÉNYI

               Malta

               Paul A. ATTARD

               Holandsko

               Peter van IJSSELMUIDEN

               Rakúsko

               Peter KREIML

               Poľsko

               Piotr BARTOSIAK

               Portugalsko

               Maria da Conceição AFONSO

               Rumunsko

               Gabriela CIOBANU

               Slovensko

               Juraj VANTUCH

               Slovinsko

               Anton SIMONIČ

               Fínsko

               Tarja RIIHIMÄKI

               Švédsko

               Carina LINDÉN

               Spojené kráľovstvo

               Nicola SAMS

   II.   ZÁSTUPCOVIA ORGANIZÁCIÍ ZAMESTNANCOV

               Belgicko

               Michel VAN UYTFANGHE

               Bulharsko

               Svetla TONEVA

               Česká republika

               Milada PELAJOVÁ

               Dánsko

               Erik SCHMIDT

               Nemecko

               Hermann NEHLS

               Estónsko

               Kaja TOOMSALU

               Grécko

               Michalis KOUROUTOS

               Španielsko

               Luz Blanca COSIO ALMEIDA

               Francúzsko

               Laurence MARTIN

               Írsko

               Peter RIGNEY

               Taliansko

               Roberto PETTENELLO

               Cyprus

               Nicos NICOLAOU

               Lotyšsko

               Santa OZOLINA

               Litva

               Tatjana BABRAUSKIENE

               Luxembursko

               Danièle NIELES

               Maďarsko

               Ferenc TÓTH

               Malta

               William PORTELLI

               Holandsko

               Bart BRUGGEMAN

               Rakúsko

               Alexander PRISCHL

               Poľsko

               Zygmunt CYBULSKI

               Portugalsko

               Augusto PRAÇA

               Rumunsko

               Gheorghe SIMION

               Slovinsko

               Marjan URBANČ

               Slovensko

               Alexander KURTANSKÝ

               Fínsko

               Petri LEMPINEN

               Švédsko

               Ulrika HEKTOR

               Spojené kráľovstvo

               Leslie MANASSEH

   III.   ZÁSTUPCOVIA ORGANIZÁCIÍ ZAMESTNÁVATEĽOV

               Belgicko

               Jan DELFOSSE

               Bulharsko

               Galia BOZHANOVA

               Česká republika

               Pavel CHEJN

               Dánsko

               Henrik BACH MORTENSEN

               Nemecko

               Barbara DORN

               Estónsko

               Tarmo KRIIS

               Grécko

               Evangelos BOUMIS

               Španielsko

               Juan MENÉNDEZ

               Francúzsko

               Bernard FALCK

               Írsko

               Tony DONOHOE

               Taliansko

               Claudio GENTILI

               Cyprus

               Michael PILIKOS

               Lotyšsko

               Ilona KIUKUCĀNE

               Litva

               Laura SIRVYDIENE

               Luxembursko

               Paul KRIER

               Maďarsko

               Zoltán PETE

               Malta

               Andrew W. J. MAMO

               Holandsko

               J. W. van den BRAAK

               Rakúsko

               Gerhard RIEMER

               Poľsko

               Józef JACEK HORDEJUK

               Portugalsko

               José SANCHEZ RAMIREZ

               Rumunsko

               Ion HOHAN

               Slovensko

               Daniel HRDINA

               Slovinsko

               Anze HIRSL

               Fínsko

               Mirja HANNULA

               Švédsko

               Karin THAPPER

               Spojené kráľovstvo

               Richard WAINER

      V Bruseli 14. septembra 2009

            Za Radu

            predseda

         C. MALSTRÖM

      (1)  Ú. v. ES L 39, 13.2.1975, s. 1.

      (2)  Ú. v. EÚ C 240, 5.10.2006, s. 1.


title: Rozhodnutie Rady z  8. marca 2012 , ktorým sa vymenúvajú a nahrádzajú členovia riadiacej rady Európskeho strediska pre rozvoj odborného vzdelávania

text:
               22.3.2012

               SK

               Úradný vestník Európskej únie

               C 84/2

         ROZHODNUTIE RADY
   z 8. marca 2012,
   ktorým sa vymenúvajú a nahrádzajú členovia riadiacej rady Európskeho strediska pre rozvoj odborného vzdelávania
   2012/C 84/02
   RADA EURÓPSKEJ ÚNIE,
   so zreteľom na nariadenie Rady (EHS) č. 337/75 z 10. februára 1975, ktorým sa zriaďuje Európske stredisko pre rozvoj odborného vzdelávania, a najmä na jeho článok 4 (1),
   so zreteľom na návrhy na vymenovanie, ktoré predložila francúzska vláda,
   keďže:

               (1)

               Rada rozhodnutím zo 14. septembra 2009 (2) vymenovala členov riadiacej rady Európskeho strediska pre rozvoj odborného vzdelávania na obdobie od 18. septembra 2009 do 17. septembra 2012.

               (2)

               V dôsledku odstúpenia pani Elisabethy ARNOLDOVEJ sa uvoľnilo jedno miesto člena riadiacej rady strediska v kategórii zástupcov vlády.

               (3)

               Je potrebné vymenovať člena riadiacej rady uvedeného strediska na zvyšný čas funkčného obdobia, ktoré sa skončí 17. septembra 2012.

         ROZHODLA TAKTO:
   Jediný článok
   Za člena riadiacej rady Európskeho strediska pre rozvoj odborného vzdelávania sa na zvyšný čas funkčného obdobia, ktoré trvá do 17. septembra 2012, vymenúva:

      ZÁSTUPCA VLÁDY

               FRANCÚZSKO

               pán Jean-Marc HUART

      V Bruseli 8. marca 2012

            Za Radu

            predseda

         M. BØDSKOV

      (1)  Ú. v. ES L 39, 13.2.1975, s. 1.

      (2)  Ú. v. EÚ C 226, 19.9.2009, s. 2.


title: Rozhodnutie Rady (EÚ) 2015/1340 z 13. júla 2015 o uzavretí Dohody medzi Európskou úniou a jej členskými štátmi na jednej strane a Islandom na strane druhej o účasti Islandu na spoločnom plnení záväzkov Európskej únie, jej členských štátov a Islandu v druhom záväznom období Kjótskeho protokolu k Rámcovému dohovoru Organizácie Spojených národov o zmene klímy v mene Európskej únie

text:
               4.8.2015

               SK

               Úradný vestník Európskej únie

               L 207/15

         ROZHODNUTIE RADY (EÚ) 2015/1340
   z 13. júla 2015
   o uzavretí Dohody medzi Európskou úniou a jej členskými štátmi na jednej strane a Islandom na strane druhej o účasti Islandu na spoločnom plnení záväzkov Európskej únie, jej členských štátov a Islandu v druhom záväznom období Kjótskeho protokolu k Rámcovému dohovoru Organizácie Spojených národov o zmene klímy v mene Európskej únie
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 192 ods. 1 v spojení s článkom 218 ods. 6 písm. a),
   so zreteľom na návrh Európskej komisie,
   so zreteľom na súhlas Európskeho parlamentu (1),
   keďže:

               (1)

               Kjótsky protokol k Rámcovému dohovoru Organizácie Spojených národov o zmene klímy (ďalej len „Kjótsky protokol“) nadobudol platnosť 16. februára 2005 a obsahuje právne záväzné záväzky zníženia emisií pre prvé záväzné obdobie, teda od roku 2008 do roku 2012, pre strany uvedené v jeho prílohe B. Únia schválila Kjótsky protokol rozhodnutím Rady 2002/358/ES (2). Únia a jej členské štáty ratifikovali Kjótsky protokol a dohodli sa, že svoje záväzky vyplývajúce z prvého záväzného obdobia budú plniť spoločne. Island ratifikoval Kjótsky protokol 23. mája 2002.

               (2)

               Rada na svojom zasadnutí 15. decembra 2009 uvítala žiadosť Islandu, aby mohol plniť svoje záväzky v rámci druhého záväzného obdobia spoločne s Úniou a jej členskými štátmi a vyzvala Komisiu, aby predložila odporúčanie týkajúce sa otvorenia rokovaní o dohode s Islandom, ktoré bude v súlade so zásadami a kritériami stanovenými v klimaticko-energetickom balíčku Únie.

               (3)

               Na konferencii o zmene klímy v Dauhe v decembri 2012 sa všetky strany Kjótskeho protokolu dohodli na dodatku z Dauhy, ktorým sa stanovuje druhé záväzné obdobie Kjótskeho protokolu od 1. januára 2013 do 31. decembra 2020. Dodatkom z Dauhy sa mení príloha B ku Kjótskemu protokolu tak, že sa v nej na druhé záväzné obdobie stanovujú ďalšie právne záväzné záväzky týkajúce sa zmierňovania zmeny klímy pre strany uvedené v tejto prílohe a menia sa a ďalej určujú ustanovenia o vykonávaní záväzkov strán týkajúcich sa zmierňovania zmeny klímy počas druhého záväzného obdobia.

               (4)

               Ciele pre Úniu, jej členské štáty a Island sú uvedené v dodatku z Dauhy s poznámkou pod čiarou, v ktorej sa uvádza, že tieto ciele sú založené na porozumení, že sa budú plniť spoločne, v súlade s článkom 4 Kjótskeho protokolu. Únia, jej členské štáty a Island takisto pri prijatí dodatku z Dauhy 8. decembra 2012 vydali spoločné vyhlásenie, v ktorom vyjadrili zámer plniť svoje záväzky pre druhé záväzné obdobie spoločne. Vyhlásenie sa dohodlo na ad hoc stretnutí ministrov EÚ v Dauhe a 17. decembra 2012 ho schválila Rada.

               (5)

               V uvedenom vyhlásení Únia, jej členské štáty a Island uviedli, v súlade s článkom 4 ods. 1 Kjótskeho protokolu, ktorý umožňuje stranám plniť svoje záväzky podľa článku 3 Kjótskeho protokolu spoločne, že článok 3 ods. 7b Kjótskeho protokolu sa bude uplatňovať na spoločné pridelené množstvo podľa dohody o spoločnom plnení Únie, jej členských štátov, Chorvátska a Islandu, a že sa nebude uplatňovať jednotlivo na členské štáty, Chorvátsko ani Island.

               (6)

               V článku 4 ods. 1 Kjótskeho protokolu sa od strán, ktoré sa dohodli na spoločnom plnení svojich záväzkov podľa článku 3 Kjótskeho protokolu, vyžaduje, aby v dohode spoločne stanovili príslušnú úroveň emisií prislúchajúcu jednotlivým zmluvným stranám tejto dohody. V článku 4 ods. 2 Kjótskeho protokolu sa od strán, ktoré sa dohodli na spoločnom plnení svojich záväzkov, vyžaduje, aby oznámili sekretariátu Kjótskeho protokolu podmienky tejto dohody v deň uloženia svojich listín o ratifikácii alebo schválení.

               (7)

               Podmienky dohody s cieľom spoločne plniť záväzky Únie, jej členských štátov a Islandu podľa článku 3 Kjótskeho protokolu sú stanovené v prílohe k rozhodnutiu Rady (EÚ) 2015/1339 (3). Tieto podmienky sú stanovené aj v prílohe 2 k Dohode medzi Európskou úniou a jej členskými štátmi na jednej strane a Islandom na strane druhej o účasti Islandu na spoločnom plnení záväzkov Európskej únie, jej členských štátov a Islandu v druhom záväznom období Kjótskeho protokolu k Rámcovému dohovoru Organizácie Spojených národov o zmene klímy (ďalej len „dohoda“).

               (8)

               S cieľom zabezpečiť, aby sa záväzky Islandu týkajúce sa spoločného plnenia stanovili a uplatňovali nediskriminačným spôsobom, v rámci ktorého sa s Islandom a s členskými štátmi bude zaobchádzať rovnakým spôsobom, úroveň emisií pre Island bola stanovená spôsobom, ktorý je konzistentný tak s kvantifikovaným záväzkom na zníženie emisií skleníkových plynov zapísaným v treťom stĺpci prílohy B ku Kjótskemu protokolu (v znení dodatku z Dauhy), ako aj s právnymi predpismi Únie vrátane jej klimaticko-energetického balíčka z roku 2009 a zásad a kritérií, na ktorých sa zakladajú ciele obsiahnuté v uvedených právnych predpisoch.

               (9)

               Dohoda bola podpísaná 1. apríla 2015 v súlade s rozhodnutím Rady (EÚ) 2015/146 (4).

               (10)

               S cieľom dosiahnuť rýchle nadobudnutie platnosti dodatku z Dauhy pred konferenciou Organizácie Spojených národov o zmene klímy v Paríži na konci roku 2015, na ktorej sa má prijať nový právne záväzný nástroj na obdobie po roku 2020 a zdôrazniť odhodlanie Únie, členských štátov a Islandu zabezpečiť včas právnu silu druhého obdobia záväzkov, by sa Únia, členské štáty a Island mali usilovať o ratifikovanie tak dodatku z Dauhy, ako aj dohody najneskôr v treťom štvrťroku 2015.

               (11)

               Dohoda by sa mala v mene Únie schváliť,

         PRIJALA TOTO ROZHODNUTIE:
   Článok 1
   Týmto sa v mene Únie schvaľuje Dohoda medzi Európskou úniou a jej členskými štátmi na jednej strane a Islandom na strane druhej o účasti Islandu na spoločnom plnení záväzkov Únie, jej členských štátov a Islandu v druhom záväznom období Kjótskeho protokolu k Rámcovému dohovoru Organizácie Spojených národov o zmene klímy (ďalej len „dohoda“).
   Text dohody je pripojený k tomuto rozhodnutiu.
   Článok 2
   Predseda Rady určí osobu(-y) splnomocnenú(-é) uložiť v mene Únie ratifikačnú listinu podľa článku 10 dohody u generálneho tajomníka Rady Európskej únie s cieľom vyjadriť súhlas Únie byť touto dohodou viazaná.
   Článok 3
   Toto rozhodnutie nadobúda účinnosť dňom nasledujúcim po jeho uverejnení v Úradnom vestníku Európskej únie.

      V Bruseli 13. júla 2015

            Za Radu

            predseda

         F. ETGEN

      (1)  Súhlas z 10. júna 2015 (zatiaľ neuverejnený v Ú. v.).

      (2)  Rozhodnutie Rady 2002/358/ES z 25. apríla 2002, ktoré sa týka schválenia Kjótskeho protokolu k Rámcovému Dohovoru Organizácie Spojených národov o klimatických zmenách a spoločnom plnení záväzkov z neho vyplývajúcich v mene Európskeho spoločenstva (Ú. v. ES L 130, 15.5.2002, s. 1).

      (3)  Rozhodnutie Rady (EÚ) 2015/1339 z 13. júla 2015 o uzavretí Dodatku z Dauhy ku Kjótskemu protokolu k Rámcovému dohovoru Organizácie Spojených národov o zmene klímy a spoločnom plnení záväzkov z neho vyplývajúcich v mene Európskej únie (Pozri stranu 1 tohto úradného vestníka).

      (4)  Rozhodnutie Rady (EÚ) 2015/146 z 26. januára 2015 o podpise Dohody medzi Európskou úniou a jej členskými štátmi na jednej strane a Islandom na strane druhej o účasti Islandu na spoločnom plnení záväzkov Európskej únie, jej členských štátov a Islandu v druhom záväznom období Kjótskeho protokolu k Rámcovému dohovoru Organizácie Spojených národov o zmene klímy v mene Európskej únie (Ú. v. EÚ L 26, 31.1.2015, s. 1).


title: Rozhodnutie Rady (SZBP) 2016/1755 z 30. septembra 2016, ktorým sa mení rozhodnutie (SZBP) 2015/1333 o reštriktívnych opatreniach s ohľadom na situáciu v Líbyi

text:
               1.10.2016

               SK

               Úradný vestník Európskej únie

               L 268/85

         ROZHODNUTIE RADY (SZBP) 2016/1755
   z 30. septembra 2016,
   ktorým sa mení rozhodnutie (SZBP) 2015/1333 o reštriktívnych opatreniach s ohľadom na situáciu v Líbyi
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 29,
   so zreteľom na návrh vysokého predstaviteľa Únie pre zahraničné veci a bezpečnostnú politiku,
   keďže:

               (1)

               Rada 31. júla 2015 prijala rozhodnutie (SZBP) 2015/1333 (1).

               (2)

               Rada 31. marca 2016 prijala rozhodnutie (SZBP) 2016/478 (2), ktorým doplnila do zoznamu osôb, na ktoré sa vzťahujú reštriktívne opatrenia, ako sa uvádza v prílohách II a IV k rozhodnutiu (SZBP) 2015/1333, tri osoby na obdobie šiestich mesiacov.

               (3)

               Vzhľadom na vážnosť situácie sa Rada rozhodla, že reštriktívne opatrenia by sa mali zachovať na obdobie ďalších 6 mesiacov a že dôvody v súvislosti s troma osobami by sa mali zmeniť.

               (4)

               Rozhodnutie (SZBP) 2015/1333 by sa preto malo zodpovedajúcim spôsobom zmeniť,

         PRIJALA TOTO ROZHODNUTIE:
   Článok 1
   Rozhodnutie (SZBP) 2015/1333 sa mení takto:

               1.

               V článku 17 sa odseky 3 a 4 nahrádzajú takto:
               „3.   Opatrenia uvedené v článku 8 ods. 2 sa uplatňujú vo vzťahu k záznamom č. 16, 17 a 18 v prílohe II do 2. apríla 2017.
               4.   Opatrenia uvedené v článku 9 ods. 2 sa uplatňujú vo vzťahu k záznamom č. 21, 22 a 23 v prílohe IV do 2. apríla 2017.“

               2.

               Prílohy II a IV k rozhodnutiu (SZBP) 2015/1333 sa menia tak, ako sa uvádza v prílohe k tomuto rozhodnutiu.

         Článok 2
   Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.

      V Bruseli 30. septembra 2016

            Za Radu

            predseda

         M. LAJČÁK

      (1)  Rozhodnutie Rady (SZBP) 2015/1333 z 31. júla 2015 o reštriktívnych opatreniach s ohľadom na situáciu v Líbyi, a ktorým sa zrušuje rozhodnutie 2011/137/SZBP (Ú. v. EÚ L 206, 1.8.2015, s. 34).

      (2)  Rozhodnutie Rady (SZBP) 2016/478 z 31. marca 2016, ktorým sa mení rozhodnutie (SZBP) 2015/1333 o reštriktívnych opatreniach s ohľadom na situáciu v Líbyi (Ú. v. EÚ L 85, 1.4.2016, s. 48).

      PRÍLOHA
      Záznamy o osobách, ktoré sa uvádzajú nižšie, uvedené v prílohách II a IV k rozhodnutiu (SZBP) 2015/1333, sa nahrádzajú týmito záznamami:

                        „PRÍLOHA II

                           ZOZNAM OSÔB A SUBJEKTOV PODĽA ČLÁNKU 8 ODS. 2

                        A.   Osoby

                                    Meno

                                    Identifikačné údaje

                                    Dôvody

                                    Dátum zaradenia do zoznamu

                                    16.

                                    SALEH ISSA GWAIDER, Agila

                                    dátum nar.: 1. júna 1942
                                    miesto narodenia: Elgubba, Líbya
                                    cestovný pas: D001001 (Líbya), vydaný 22. januára 2015

                                    Agila Saleh je od 5. augusta 2014 predsedom líbyjskej poslaneckej snemovne.
                                    Dňa 17. decembra 2015 Saleh vyjadril nesúhlas s politickou dohodou o Líbyi podpísanou 17. decembra 2015.
                                    Ako predseda Rady zástupcov Saleh obmedzuje a podkopáva proces politickej transformácie Líbye, napríklad viackrát odmietol usporiadať hlasovanie o vláde národného porozumenia (ďalej len „GNA“).
                                    Dňa 23. augusta 2016 Saleh adresoval generálnemu tajomníkovi Organizácie Spojených národov list, v ktorom kritizoval Organizáciu Spojených národov za podporu GNA, ktorú opísal ako nanútenie „skupiny osôb líbyjskému ľudu […] v rozpore s ústavou a Chartou Organizácie Spojených národov“. Kritizoval prijatie rezolúcie Bezpečnostnej rady Organizácie Spojených národov č. 2259 (2015), ktorou sa schválila dohoda zo Schírátu, a pohrozil, že Organizáciu Spojených národov, ktorú považuje za zodpovednú za „bezpodmienečnú a neoprávnenú“ podporu nekompletnej predsedníckej rady, ako aj generálneho tajomníka OSN, zažaluje na Medzinárodnom trestnom súde za porušenie Charty OSN, líbyjskej ústavy a zvrchovanosti Líbye. Tieto vyhlásenia oslabujú podporu mediácie OSN a podpornej misie OSN v Líbyi (UNSMIL), ako sa uvádza vo všetkých príslušných rezolúciách Bezpečnostnej rady OSN, najmä v rezolúcii č. 2259 (2015).
                                    Dňa 6. septembra 2016 Saleh absolvoval oficiálnu návštevu Nigeru s Abdullahom al-Thanim, „predsedom“ neuznanej vlády v Tobruku, hoci v rezolúcii č. 2259(2015) sa vyzýva na ukončenie podpory a oficiálnych kontaktov s paralelnými inštitúciami, ktoré údajne reprezentujú legitímnu moc, ale nie sú stranami dohody.

                                    1.4.2016

                                    17.

                                    GHWELL, Khalifa
                                    alias AL GHWEIL, Khalifa
                                    AL-GHAWAIL, Khalifa

                                    dátum nar.: 1. januára 1956
                                    miesto narodenia: Misurata, Líbya
                                    štátna príslušnosť: líbyjská
                                    cestovný pas: A005465 (Líbya), vydaný 12. apríla 2015, platný do 11. apríla 2017

                                    Khalifa Ghwell bol takzvaným predsedom vlády a ministrom obrany medzinárodne neuznaného Všeobecného národného kongresu (ďalej len „GNC“) (známeho aj ako „vláda národnej spásy“) a v tejto pozícii zodpovedal za jeho činnosť.
                                    Dňa 7. júla 2015 Khalifa Ghwell vyjadril účasťou na slávnostnej inaugurácii spolu s prezidentom GNC Nurim Abuom Sahmainom podporu Frontu nezlomnosti (Alsomood), novej vojenskej sile zloženej zo 7 brigád, ktorá má zabrániť vytvoreniu vlády národnej jednoty v Tripolise.
                                    Ghwell v pozícii „predsedu vlády“ GNC zohráva ústrednú úlohu pri zabraňovaní vytvoreniu GNA v súlade s politickou dohodou o Líbyi.
                                    Dňa 15. januára 2016 v pozícii „predsedu vlády a ministra obrany“ GNC v Tripolise Ghwell nariadil zatknutie všetkých členov nového bezpečnostného tímu, ktorý vymenoval nominovaný predseda vlády národného porozumenia, ktorí vstúpia do Tripolisu.
                                    Dňa 31. augusta 2016 nariadil „predsedovi vlády“ a „ministrovi obrany“„vlády národnej spásy“, aby sa po odmietnutí GNA poslaneckou snemovňou vrátili do práce.

                                    1.4.2016

                                    18.

                                    ABU SAHMAIN, Nuri
                                    alias BOSAMIN, Nori
                                    BO SAMIN, Nuri

                                    dátum nar.: 16.5.1956
                                    Zouara/Zuwara, Líbya

                                    Nuri Abu Sahmain bol takzvaným „prezidentom“ medzinárodne neuznaného Všeobecného národného kongresu (ďalej len „GNC“) (známeho aj ako „vláda národnej spásy“) a v tejto pozícii zodpovedá za jeho činnosť.
                                    V pozícii „prezidenta“ GNC Nuri Abu Sahmain zohráva ústrednú úlohu pri obmedzovaní a zabraňovaní politickej dohody o Líbyi a vytvorenia vlády národného porozumenia (ďalej len „GNA“).
                                    Dňa 15. decembra 2015 Sahmain vyzval na odloženie politickej dohody o Líbyi, ktorá sa mala dosiahnuť na zasadnutí 17. decembra.
                                    Dňa 16. decembra 2015 Sahmain vydal vyhlásenie, že GNC nepovoľuje žiadnemu zo svojich členov, aby sa zúčastnil na tomto zasadnutí ani aby podpísal politickú dohodu o Líbyi.
                                    Dňa 1. januára 2016 Sahmain zamietol politickú dohodu o Líbyi v rozhovoroch s osobitným zástupcom OSN.

                                    1.4.2016“

                        „PRÍLOHA IV

                           ZOZNAM OSÔB A SUBJEKTOV PODĽA ČLÁNKU 9 ODS. 2

                        A.   Osoby

                                    Meno

                                    Identifikačné údaje

                                    Dôvody

                                    Dátum zaradenia do zoznamu

                                    21.

                                    SALEH ISSA GWAIDER, Agila

                                    dátum nar.: 1. júna 1942
                                    miesto narodenia: Elgubba, Líbya
                                    cestovný pas: D001001 (Líbya), vydaný 22. januára 2015

                                    Agila Saleh je od 5. augusta 2014 predsedom líbyjskej poslaneckej snemovne.
                                    Dňa 17. decembra 2015 Saleh vyjadril nesúhlas s politickou dohodou o Líbyi podpísanou 17. decembra 2015.
                                    Ako predseda Rady zástupcov Saleh obmedzuje a podkopáva proces politickej transformácie Líbye, napríklad viackrát odmietol usporiadať hlasovanie o vláde národného porozumenia (ďalej len „GNA“).
                                    Dňa 23. augusta 2016 Saleh adresoval generálnemu tajomníkovi Organizácie Spojených národov list, v ktorom kritizoval Organizáciu Spojených národov za podporu GNA, ktorú opísal ako „nanútenie skupiny osôb k líbyjskému ľudu […] v rozpore s ústavou a Chartou Organizácie Spojených národov“. Kritizoval prijatie rezolúcie Bezpečnostnej rady Organizácie Spojených národov č. 2259 (2015), ktorou sa schválila dohoda zo Schírátu, a pohrozil, že Organizáciu Spojených národov, ktorú považuje za zodpovednú za „bezpodmienečnú a neoprávnenú“ podporu nekompletnej predsedníckej rady, ako aj generálneho tajomníka OSN, zažaluje na Medzinárodnom trestnom súde za porušenie Charty OSN, líbyjskej ústavy a zvrchovanosti Líbye. Tieto vyhlásenia oslabujú podporu mediácie OSN a podpornej misie OSN v Líbyi (UNSMIL), ako sa uvádza vo všetkých príslušných rezolúciách Bezpečnostnej rady OSN, najmä v rezolúcii č. 2259 (2015).
                                    Dňa 6. septembra 2016 Saleh absolvoval oficiálnu návštevu Nigeru s Abdullahom al-Thanim, „predsedom“ neuznanej vlády v Tobruku, hoci v rezolúcii č. 2259(2015) sa vyzýva na ukončenie podpory a oficiálnych kontaktov s paralelnými inštitúciami, ktoré údajne reprezentujú legitímnu moc, ale nie sú stranami dohody.

                                    1.4.2016

                                    22.

                                    GHWELL, Khalifa
                                    alias AL GHWEIL, Khalifa
                                    AL-GHAWAIL, Khalifa

                                    dátum nar.: 1. januára 1956
                                    miesto narodenia: Misurata, Líbya
                                    štátna príslušnosť: líbyjská
                                    cestovný pas: A005465 (Líbya), vydaný 12. apríla 2015, platný do 11. apríla 2017

                                    Khalifa Ghwell je takzvaným predsedom vlády a ministrom obrany medzinárodne neuznaného Všeobecného národného kongresu (ďalej len „GNC“) (známeho aj ako „vláda národnej spásy“) a v tejto pozícii zodpovedá za jeho činnosť.
                                    Dňa 7. júla 2015 Khalifa Ghwell vyjadril účasťou na slávnostnej inaugurácii spolu s prezidentom GNC Nurim Abuom Sahmainom podporu Frontu nezlomnosti (Alsomood), novej vojenskej sile zloženej zo 7 brigád, ktorá má zabrániť vytvoreniu vlády národnej jednoty v Tripolise, účasťou na slávnostnej inaugurácii spolu s prezidentom GNC Nurim Abuom Sahmainom.
                                    Ghwell v pozícii „predsedu vlády“ GNC zohráva ústrednú úlohu pri zabraňovaní vytvoreniu GNA v súlade s politickou dohodou o Líbyi.
                                    Dňa 15. januára 2016 v pozícii „predsedu vlády a ministra obrany“ GNC v Tripolise Ghwell nariadil zatknutie všetkých členov nového bezpečnostného tímu, ktorý vymenoval nominovaný predseda vlády národného porozumenia, ktorí vstúpia do Tripolisu.
                                    Dňa 31. augusta 2016 nariadil „predsedovi vlády“ a „ministrovi obrany“„vlády národnej spásy“, aby sa po odmietnutí GNA poslaneckou snemovňou vrátili do práce.

                                    1.4.2016

                                    23.

                                    ABU SAHMAIN, Nuri
                                    alias BOSAMIN, Nori
                                    BO SAMIN, Nuri

                                    dátum nar.: 16.5.1956
                                    Zouara/Zuwara, Líbya

                                    Nuri Abu Sahmain bol takzvaným „prezidentom“ medzinárodne neuznaného Všeobecného národného kongresu (ďalej len ‚GNC‘) (známeho aj ako ‚vláda národnej spásy‘) a v tejto pozícii zodpovedá za jeho činnosť.
                                    V pozícii „prezidenta“ GNC Nuri Abu Sahmain zohráva ústrednú úlohu pri obmedzovaní a zabraňovaní politickej dohody o Líbyi a vytvorenia vlády národného porozumenia (ďalej len „GNA“).
                                    Dňa 15. decembra 2015 Sahmain vyzval na odloženie politickej dohody o Líbyi, ktorá sa mala dosiahnuť na zasadnutí 17. decembra.
                                    Dňa 16. decembra 2015 Sahmain vydal vyhlásenie, že GNC nepovoľuje žiadnemu zo svojich členov, aby sa zúčastnil na tomto zasadnutí ani aby podpísal politickú dohodu o Líbyi.
                                    Dňa 1. januára 2016 Sahmain zamietol politickú dohodu o Líbyi v rozhovoroch s osobitným zástupcom OSN.

                                    1.4.2016“